Diari Oficial de la Generalitat Valenciana


Sumari del DOGV 4262, del 03-06-2002 (2002/5567)

ORDE de 29 d'abril de 2002, de la Conselleria de Sanitat, per la qual crea la Comissió d'Avaluació del Pla d'Humanització de l'Atenció Sanitària, adscrita a la Conselleria de Sanitat.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/04/29/(1)/dof/vci/html**

### Dades del document

Número de DOGV
:   4262

Data del DOGV
:   03-06-2002

Secció del DOGV
:   I. DISPOSICIONS GENERALS

Número del document
:   2002/5567


Data del document
:   29-04-2002

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * servei sanitari
    * legislació
    * organització administrativa

ORDE de 29 d'abril de 2002, de la Conselleria de Sanitat, per la qual crea la Comissió d'Avaluació del Pla d'Humanització de l'Atenció Sanitària, adscrita a ala Conselleria de Sanitat. [2002/X5567]
  
El I Pla d'Humanització de l'Atenció Sanitària té un període de vigència per a la seua implantació de quatre anys. Durant este temps, és necessari fer un control efectiu sobre l'execució de les activitats del pla, desplegant un conjunt de procediments d'avaluació.
  
Per a fer esta avaluació, és necessari crear una estructura administrativa que siga l'encarregada de dissenyar tant el mètode d'avaluació com els informes tècnics destinats a facilitar la presa de decisions, i que alhora reculla les iniciatives de millora que els representants socials facen a través dels consells de salut.
  
Per això, i fent ús de les facultats que em conferixen l'article 35 de la Llei de la Generalitat Valenciana 5/1983, de 30 de desembre, de Govern Valencià, l'article 47.11 del text refós de la Llei de la Hisenda Pública de la Generalitat Valenciana, i el Decret 33/1997, de 26 de febrer, del Govern Valencià, que aprova el Reglament Orgànic i Funcional de la Conselleria de Sanitat,
  
ORDENE
  
Crear, adscrita a la Conselleria de Sanitat, la Comissió d'Avaluació del Pla d'Humanització de l'Atenció Sanitària, segons les indicacions següents:
  
a) Composició
  
President: el conseller de Sanitat.
  
Vicepresident: el subsecretari per a l'Agència Valenciana de la Salut.
  
Secretari: el director general per a l'Atenció al Pacient.
  
Vocals:
  
- El director general per als Recursos Humans.
  
- La directora general de l'Agència per a la Qualitat, l'Avaluació i la Modernització dels Servicis Assistencials.
  
- El director de l'Escola Valenciana d'Estudis per a la Salut.
  
- Un director d'hospital / àrea per cada una de les àrees de salut.
  
- Cinc professionals prestigiosos.
  
b) Funcions
  
1. Dissenyar i desplegar el procés d'avaluació del Pla d'Humanització de l'Atenció Sanitària.
  
2. Elaborar informes tècnics que faciliten la correcció en el cas que es produïsquen variacions significatives en la consecució dels objectius.
  
3. Elaborar informes en què es recullen les iniciatives dels representants socials.
  
4. Elaborar una memòria al final del període de vigència del I Pla d'Humanització de l'Atenció Sanitària de l'activitat feta per la comissió d'avaluació.
  
c) Funcionament
  
Actuarà com a òrgan col·legiat, tal com establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 d'abril de 2002
  
El conseller de Sanitat,
  
SERAFÍN CASTELLANO GÓMEZ


Còpia Permalink ELI